FRA  NÆR  OG  FJERN 


10  år  med  stor  vækst 


Præsident  Kimball  ved  sit  skrivebord,  midtpunktet  for  10  års  vækst. 


Den  30.  december  1983  var  en 
nnærkedag.  Da  var  det  10  år  siden 
præsident  Spencer  W.  Kimball  blev 
kaldet  og  indsat  som  kirkens  præsi- 
dent. Disse  10  år  har  været  præget  af 
store  forandringer,  styrkelse  af  mis- 
sioneringen, og  stor  kærlighed. 

Søndag  d.  30.  december  1973  blev 
han  ordineret  og  indsat  som  præsi- 
dent for  Jesu  Kristi  Kirke  af  Sidste 


Dages  Hellige  i  templet  i  Salt  Lake 
City.  Han  var  da  78  år  gammel. 

Kirkens  medlemskab  er  siden  vok- 
set fra  3.321 ,556  medlemmer  i  1973  til 
et  anslået  medlemstal  på  5.450,000 
ved  slutningen  af  1983. 

Antallet  af  stave  er  sprunget  fra 
630  i  1973  til  et  anslået  antal  på  1.431 
ved  slutningen  af  1983. 

Antallet  af  templer  i  brug  over  hele 

verden  er  steget  fra  15  til  25.  Derud- 
over er  der  planlagt  16  nye  templer, 
hvoraf  flere  allerede  er  ved  at  blive 
bygget 

Styrken  af  fuldtidsmissionærer  er 
udvidet  fra  17.258  til  ca.  27.000,  og 
tjenestetiden  for  unge  mænd  sat  ned 
til  18  måneder. 

Antallet  af  missioner  er  ligeledes 
steget  fra  108  til  180.  det  årlige  antal 
nyomvendte  er  gået  fra  79.603  i  1973 
til  et  anslået  antal  på  191.013  ved 
slutningen  af  1983. 

Disse  tal  er  dog  kun  en  del  af 
beviserne  på  hvor  dramatisk  et  ti-år 
det  har  været.  Halvfjerdsernes  Første 
Kvorum  blev  genetableret  i  1975,  der 
blev  føjet  2  åbenbaringer  til  Lære  og 
Pagter  i  1976,  og  i  1978  kom  åbenba- 
ringen om  at  alle  værdige  mand- 
lige medlemmer  måtte  få  overdraget 


præstedømmet:  Præsident  Gordon 
B.  Hinckley,  andenrådgiver  i  Det  øv- 
erste Præsidentskab,  har  sagt:  »Dette 
tiår  med  præsident  Spencer  W.  Kim- 
ball  har  været  bemærkelsesværdigt 
når  man  betragter  kirkens  vækst,  den 
øgede  aktivitet  og  styrkelsen  af  med- 
lemmernes samhørighedsfølelse  over  v 
hele  verden. 

Den  store  vægt  præsident  Spen- 
cer W.  Kimball  har  lagt  på  missione- 
ringen har  båret  rig  frugt.  Han  har  i 
klare  og  utvetydige  vendinger  udtrykt 
hvilket  ansvar  der  hviler  på  kirken, 
med  hensyn  til  at  bringe  det  gengivne 
evangelium  til  alle  stammer,  tunge- 
mål og  folk.  Hans  synspunkter  har 
været  profetiske  i  den  henseende. 
Det  at  der  er  sket  en  øgning  af  mulig- 
heder der  er  kommet  alle  til  gode, 
uanset  race  eller  hudfarve,  er  i  sig 


Præsident  og  søster  Kimball  ankommer  til  Montevideo,  Uruguay,  oktober  1978,  til 
områdekonference. 

selv  bemærkelsesværdigt. 

Hans  lederskab  har  givet  sig  ud- 
tryk i  øget  aktivitet  blandt  medlem- 
merne, overalt  hvor  kirken  er  etable- 
ret. Flere  overværer  nadvermøderne, 
og  også  andre  målinger  af  aktiviteten 
har  vist  en  støt  stigning.  Der  har 
væreten  mærkbar  stigning  i  opførel- 
sen af  bygninger,  hvilket  giver  vore 
medlemmer  bedre  faciliteter  til  gen- 
nemførelsen af  kirkens  forskellige 
programmer. 

Præsident  Kimballs  kærlighed  til 
folket  og  deres  kærlighed  til  ham 
som  Herrens  profet,  og  som  præ- 
sident for  kirken  har  medvirket  til  at 
fremelske  en  storartet  følelse  af  sam- 
hørighed og  enhed  blandt  kirkens 
medlemmer.  Kærlighed  til  næsten  er 
selve  hans  natur,  og  han  har  formået 
at  røre  sidste  dages  helliges  hjerter 


overalt  i  verden,  og  kirkens  medlem- 
skab er  blevet  favnet  i  en  ånd  af 
næstekærlighed  og  gensidig  omsorg 
som  er  Mesterens  evangeliums  kær- 
ne.« 

Præsident  Ezra  Taft  Benson,  præ- 
sident for  De  Tolvs  Råd,  har  udtalt: 
»Det  er  tydeligt  at  præsident  Kimball 
vil  blive  kendt  som  en  storslået  for- 
taler for  retfærdighedens  sag,  en 
åndelig  gigant,  en  kærlig,  medføl- 
ende, kristuslignende  mand,  og  en 
uovertruffen  missionær  i  udbredelsen 
af  sandheden  til  hele  menneskehed- 
en. Han  er  I  sandhed  Guds  profet, 
seer  og  åbenbarer. 

Præsident  Kimball  har  ikke  blot 
skærpet  vor  opmærksomhed  på  kirk- 
ens mission  -  at  forkynde  evangeliet, 
fuldkommengøre  de  hellige  og  for- 
løse de  døde  -  han  har  også  vist  os 

hvordan  det  skal  gøres.« 

Hovedtræk  af  præsident  Kimballs 
tid  som  profet. 

1974: 
23.  Juni 

Det  nye  præsidentskab  for  Unge  Pi- 
ger indsættes 

16.-18.  august 

Områdekonference  i  Skandinavien 
3.  oktober 

Det  nye  hjælpeforeningspræsident- 
skab  indsættes 

5.  oktober 

Det  nye  primarypræsidentskab  ind- 
sættes 

19.  november 

Templet  i  Washington  D.C.  indvies 
1975 

23.  feb.  -  2.  marts 

Områdekonference  i  Sao  Paulo, 
Brazilien 

1.  marts 

Planerne  om  templet  i  Sao  Paulo 
offentligøres 

7.  -9.  marts 

Områdekonference  i  Buenos  Aires, 
Argentina 

24.  juli 

Kirkens  kontorbygning  i  Salt  Lake 
City  indvies 

8.  -10  august 

Områdekonference  i  Tokyo,  Japan 

9.  augUst 

Planerne  om  templet  i  Tokyo  offent- 


liggøres 

1 1  .-12.  august 

Områdekonference  i  Manila, 
Fillipinerne 

13.-14.  august 

Områdekonference  i  Taipei,  Taiwan 
og  Hong  Kong 

15.-17.  august 

Områdekonference  i  Seoul,  Korea 
3.  oktober 

De  Halvfjerds'  Første  Kvorum  gen- 
etableres 

15.  november 

Planerne  om  templet  i  Seattle, 
Washington  offentliggøres 

1976 

15.  februar-  2.  marts 
Områdekonference   i  Stillehavsom- 
rådet 

3.  april 

To  åbenbaringer  føjes  til  Lære  og 
Pagter 

3.  april 

Planerne  om  templet  i  Mexico  offent- 
liggøres 

18.-22.  juni 

Områdekonference  i  Storbritannien 

31 .  juli  -  8.  august 
Områdekonferencer  i  Europa 

1 .  oktober 

Halvfjerdsernes  Første  Kvorum  reor- 
ganiseres, og  assistenterne  til  de 
Tolv  bliver  medlemmer  af  kvorummet 

Idaho  juni  1976,  kort  tid  efter  det  store  dæmningsbrud. 


1 .  december 

Ny  politik  for  generalkonferencerne, 
sonn  skal  holdes  over  2  dage.  April- 
konferencen skal  ikke  længere  plan- 
lægges således  at  den  altid  falder 
sammen  med  d.  6  april. 

1977 

12.  februar  -  6.  marts 
Områdekonferencer  i  Central-  og  Syd- 
amerika 

7.  april 

Præsidentskabet  for  Unge  Mænd 
genoprettes.  (Det  var  blevet  afskaffet 
d.  23.  juni,  1974) 

24.  august 

Indviede  Polen  til  fremtidigt  kirke- 
arbejde. (Det  var  første  gang  en  præ- 
sident for  kirken  aflagde  besøg  bag 
jerntæppet) 


2.  oktober 

Planerne  om  templet  i  Samoa  offent- 
liggøres 

1978 

3.  februar 

Planerne  om  Jordan  River  templet 
Utah  offentliggøres 


14.  marts 

Hyppigheden  af  visse 
stavsmøder  nedskæres 


wards-  og 


31.  marts 

Ny  politik  for  stavskonferencer.  De 
skal  være  halvårlige,  og  skal  besøges 
af  en  generalautoritet  og  en  regional- 
repræsentant om  året 

22.  april 

Uddragelsesprogrammet  iværksæt- 
tes 

9.  juni 

Åbenbaring  om  præstedømmet  til 
alle  værdige  mandlige  medlemmer 
offentliggøres 

18.  juni 

Områdekonference  på  Hawaii 
12. juli 

Det  nye  præsidentskab  for  Unge  Pi- 
ger indsættes 

29.  september 

Kvinder  bemyndiges  til  at  bede  til 
nadvermøderne 

30.  september 

Begrebet  »generalautoritet  emeritus« 
indføres 

23.-24.  oktober 
Områdekonference  i  Sydafrika 

30.  oktober 

Templet  i  Sao  Paulo,  Brazilien  indvies 

26.-29.  oktober,  3.-5.  november 
Områdekonference  i  Sydamerika 

1979 

18.  februar 

Navoo  Illinois  staven  bliver  kirkens 
stav  nr.  1000 

4.  maj 

Ny  politik  afskaffer  nadvermødet  efter 
en  stavskonference 

23.  -24.  juni 

Den  første  områdekonference  i 
U.S.A.  og  Canada 

24.  -30.  november,  1.-2.  december 
Områdekonferencer  i  Stillehavs- 
området 


1980 
2.  marts 

Den  samlede  mødeplan  indføres 
2.  april 

Planer  om  templerne  i  Atlanta, 
Georgia;  Buenos  Aires,  Argentina; 
Samoa;  Chile;  Australien;  Tahiti  og 
Tonga 

5.  april 

Ny  præsident  for  primary  indsættes 
21  april 

Ikke-medlemmer  får  lov  til  at  deltage  i 
præstedømmemøder 

10.  september 

Kirkens  undervisningsår  passes 
sammen  med  kalenderåret 

8.  oktober 

Søstermissionærernes  og  mis- 
sionærparenes  tjenestetid  ændres 

18.-23.  oktober,  1.  november 
Områdekonference  i  Det  fjerne  Østen 

27.  oktober 

Templet  i  Tokyo  indvies 
17.  november 

Seattle,  Washington  templet  indvies 

1981 

1.  april 

Planerom  templer  i  Chicago,  Illinois; 
Dallas,  Texas;  Tyskland;  Guatemala; 
Sydafrika;  Peru;  Fillipinerne;  Korea 
og  Sverige 

23.  juli 

Gordon  B.  Hinckley  kaldes  som  råd- 
giver i  Det  øverste  præsidentskab 

16.  november 

Templet  ved  Jordan  River,  Utah  ind- 
vies 

1982 

31 .  marts 

Planer  om  templer  i  Boise,  Idaho; 
Denver,  Colorado;  Guayaquil, 
Ecuador  og  Taipei,  Taiwan  offent- 
liggøres 

2.  april 

Fuldtidsmissionærernes  tjenestetid 
nedskæres 

9.  oktober 

Planer  om  templet  i  Freiberg,  Øst- 
tyskland offentliggøres 

2.  december 

Det  øverste  Præsidentskab  omorga- 
niseres efter  præsident  N.  Eldon 


Tanners  død.  Marion  G.  Romney, 
førsterådgiver,  Gordon  B.  Hinckley, 
andenrådgiver. 

1983 

1.  juni 

Atlanta  Georgia  templet  indvies 
4.  august 

Apia  West  Samoa  templet  indvies 
9.  august 

Kuku'alofa  templet  indvies 
15.  september 

Santiago  Chile  templet  indvies 
28.  oktober 

Papeete  Tahiti  templet  indvies 

2.  december 

Mexico  City  templet  indvies 


Præsident  KImball  assisteres  af  sin  sekretær  D.  Arthur  Haycock,  ved  general- 
konferencen maj  1982. 

Stav  i  Kirtland  -  opfyldelse  af  profeti 


For  første  gang  siden  midten  af 
1880'erne  er  der  oprettet  en  stav  i 
Kirtland,  i  staten  Ohio. 

Præsident  Ezra  Taft  Benson  fra  de 
Tolv  Apostles  Råd  præsiderede  ved 
oprettelsen  af  den  nye  stav  i  oktober. 
Til  dem  der  var  tilstede  sagde  han: 
»Jeg  lover  jer,  som  en  Herrens  tjener, 
at  når  I  forener  jer  i  at  fremme  Herrens 
værk  i  Kirtlandområdet,  så  vil  jeres 
bønner  blive  besvaret,  og  I  vil  blive 
velsignet  langt  ud  over  jeres  naturlige 
evner«. 

Den  oprindelige  Kirtland  stav  var 
den  første  stav  der  blev  organiseret  i 
kirken,  d.  17.  feb.  1834,  og  profeten 
Joseph  Smith  var  dens  præsident. 
»Her  var  kirkens  hovedkvarter  i  7  år. 
Her  byggede  man  det  første  tempel  i 
denne  uddeling.  Herfra  spredtes 
evangeliet  for  første  gang  til  fremme- 
de lande«,  sagde  præsident  Benson. 

Kirtland  spillede  en  afgørende  rol- 
le i  kirkens  historie.  Det  var  her  i 
templet,  at  Moses,  Elias  og  Elijah 
overdrog  hellige  præstedømmenøgler 
til  Joseph  Smith  og  Oliver  Cowdery, 
under  Herrens  vejledning,  så  evange- 
liets arbejde  kunne  udføres  i  denne 
uddeling.  Det  var  her  at  næsten  halv- 
delen af  åbenbaringerne  i  Lære  og 
Pagter  blev  givet.  Præsident  Benson 
sagde,  at  Herren  til  sidst  fjernede 
sine  velsignelser  fra  de  første  hellige  i 
Kirtland,  fordi  de  ikke  længere  over- 
holdt hans  befalinger.  »Men  jeg  glæ- 
der mig  over  at  jeg  kan  føle  en  ny  ånd 


i  dette  Kirtland  område;  ja,  endda  i 
hele  Ohio«,  fortsatte  han.  »Herren 
gjorde  det  meget  klart,  da  han  sagde: 
Dog  vil  jeg.  Herren  opbygge  Kirtland. 
(Lære  og  Pagter  124:83).  I  dag  er  vi 
vidne  til  opfyldelsen  af  dette  løfte.« 

Staven,  der  er  på  2400  medlem- 
mer, og  som  blev  organiseret  ved  at 
omorganisere  enheder  i  Cleveland  og 
Akron  stavene,  består  af  8  ward  og 
grene  i  det  nordøstlige  Ohio. 

I  1979  præsiderede  præsident 
Benson  da  man  tog  det  første  spade- 
stik til  kirtlands  første  kirkebygning, 
som  nu  er  stavscenter.  Ved  denne 
lejlighed  citerede  han  en  profeti  fra 
Herren  som  stod  i  et  brev  af  d.  31 .  ok- 
tober 1841  fra  Hyrum  Smith  til  de 
hellige  der  stadig  var  i  Kirtland.  Den 
advarede  dem  om  at  de  skulle  tage  af 
sted,  fordi  de  ikke  ville  få  lov  til  at 
have  deres  land  i  fred,  »dog  kan  jeres 
børn  komme  til  at  besidde  dem,  men 
ikke  før  der  er  gået  mange  år;...  og  så 
vil  jeg  lade  Kirtland  opbygge,  og  den 
skal  plejes  og  forfines  ifølge  mit  ord.« 

Karl  Ricks  Anderson,  regionalre- 
præsentant i  Cleveland  området,  an- 
slog at  der  i  Kirtland  nu  bor  mere  end 
300,000  der  er  efterkommere  af  de 
første  hellige  som  forblev  der,  da 
hovedparten  af  kirkens  medlemmer 
drog  bort.  Han  sagde  at  kirken  håber 
på  at  give  dem  alle  mulighed  for  at 
blive  medlemmer. 

Anita  C.  Andrews,  Ensign  dec.  1983. 

Århus  Bisontrop 


Året  1983  blev  et  godt  år  for  Århus 
Bisontrop,  deres  flittige  indsats  ons- 
dag efter  onsdag  under  ledelse  af 
vore  chefspejdere,  Per  Larsen  og  Jørn 
Holm  Bendtsen,  blev  kronet  med  en 
flot  førsteplads  på  sommerlejren.  De 
forbereder  sig  nu  til  Jamboree'  84  i 
Sverige  med  deltagelse  af  SDH-spej- 
dere  fra  hele  norden.  De  håber  på  igen 
at  kunne  gøre  god  figur,  og  de  næste 
mange  onsdage  vil  der  blive  arbejdet 
hen  imod  dette  mål.  Resultatet  er 
flot,  men  princippet  bag  spejderar- 
bejdet  ligger  ikke  i  at  blive  bedre  til 
noget  end  andre,  sigtet  med  det  hele 
er,  at  man  lærer  at  udvikle  den 
disciplin,  der  er  nødvendig  for  at  for- 
bedre sig  selv. 

HWO 

fortsættes  på  næste  side 

Nye  Bøger 


Vor  bogskrivende  broder,  Jørgen 
»Oh  Du  Zion  i  Vest«  Schmidt,  har  på 
det  sidste  udgivet  endnu  to  bøger: 
Mormonernes  Forsøg  Med  Flerkoneri 
1843-1890,  og  Mormonismen  Set  Med 
Friske  Øjne,  som  er  skrevet  af  J.W. 
Rich  og  Fred  O.  Alseth,  og  oversat  af 
Jørgen  W.  Schmidt. 

Den  sidstnævnte  er  en  løselig 
gennemgang  af  mormonismens  ho- 
vedlærdomme i  tegneserieform,  som 
ud  over  at  henvende  sig  til  et 
SDH-publikum  kan  læses  af  ikke- 
medlemmer,  som  ønsker  et  hurtigt 
overblik  over  frelsesplanen,  og  andre 


fundamentale  lærdomme.  Bogen  er 
ikke  farvelagt,  og  kan  overdrages  til 
familiens  farveglade  ynglinge,  som 
måske  derigennem  kunne  fange  inte- 
resse for  enkelte  lærepunkter  som  el- 
lers ville  være  svært  tilgængelige.  En 
udmærket  lille  tegneserie  -  men  man 
kunne  godt  have  kælet  lidt  mere  for 
den  danske  teksts  kunstneriske  ud- 
førelse. 

Mormonernes  Forsøg  Med  Fler- 
koneri 1843-1890  er  en  udadvendt  bog 
om  et  emne  som  de  fleste  medlem- 
mer nok  ikke  tænker  så  voldsomt 
meget  over  til  dagligt.  Formålet  med 

bogen  er  da  også  at  formidle  saglige 
og  forholdsvis  upartiske  oplysninger 
onn  de  faktiske  forhold  onnkring  fler- 
koneriet, og  at  gøre  rede  for  pressens 
og  litteraturens  reaktioner  overfor 
sannme.  Bogen  har  høstet  en  ikke 
ringe  opmærksomhed  i  pressen,  hvor 
man  bl.a.  kan  se  følgende  udtalelser: 

»Hermed  skulle  en  myte  være  - 
om  ikke  aflivet  -  så  dog  sat  i  rette  per- 
spektiv. I  øvrigt  en  myte,  som  også 
dansk  presse  og  dansk  litteratur  har 
ydet  sit  bidrag  til  at  bygge  op.« 
(Henrik  Stevnsborg,  i  Jydskes  kronik 
d.  23.  juli  1983). 

»Jørgen  W.  Schmidts  bog  er  ikke 
just  velskrevet.  Men  den  indeholder 
interessant  stof  om  mormonerne  og 
deres  ejendommelige  ægteskabssy- 
stem.«  (Kristian  Hvidt,  Berlingske 
Tidende,  d.  15.  august  1983). 


»Den  egentlige  konklusion  på 
denne  sympatiske  undersøgelse  og 
ganske  fascinerende  fremstilling,  der 
dog  ikke  giver  mormonerne  »for  lidt« 
er:  Mormonismen  er  ikke  et  samfund, 
i  hvilket  alle  mænd  ægtede  to  eller 
flere  koner,  i  øvrigt  var  man  mest  in- 
teresseret i  søstre,  af  hensyn  til  hus- 
freden!!« (Poul  Henning  Jørgensen, 
Fyens  Stiftstidende,  d.  8.  nov.  1983). 

For  danske  medlemmer  er  de 
mest  interessante  afsnit  i  bogen  sik- 
kert afsnittene  om  polygami  i  Dan- 
mark og  den  danske  presses  reakti- 
oner. 

Med  denne  bog  rammer  broder 
Schmidt  en  pæl  igennem  en  del  mis- 
forståelser og  løse  rygter  angående 
flerkoneriet. 

Bøgerne  kan  købes  hos  alle  bog- 
handlere. 

Taj 


Fair  Play  i  København  stav 


Fair  Play  medaljens  stolte  vindere. 

Den  27.  december  1983  deltog 
ca.  40  unge  i  København  stavs  Fair 
Play  stævne,  hvor  det  gjaldt  om  at 
være  så  fair  overfor  andre  som  mu- 
ligt. De  unge  udviste  et  næsten  over- 
drevet Fair  Play  i  de  forskelligartede 
aktiviteter  de  deltog  i  fra  tidlig  om 
morgenen  til  kl.  22.30  om  aftenen,  i 
håbet  om  at  vinde  et  guld-,  sølv-  eller 
broncediplom.  Kun  en  opnåede  guld, 
nemlig  Claus  Poulsen  fra  Kbh.  4. 
ward.  Til  gengæld  fortjente  mange  en 
Fair  Play  medalje,  men  valget  faldt  i 
sidste  ende  på  de  5  på  billedet:  fra 


venstre  mod  højre  Peter  Koch,  Claus 
Poulsen,  Ken  Hall,  Annette  Kristof- 
fersen og  Tina  Henrichsen.  Der  var 
svømmekonkurrencer,  volleyballtur- 
nering, boccia,  pilekast,  borgbygning 
(papirborg  bygget  af  udrevet  avis- 
papir, uden  brug  af  lim  eller  saks) 
samt  versedigtning. 

Dagen  sluttede  med  en  festmid- 
dag efterfulgt  af  dans,  og  det  havde 
været  dejligt  at  se  de  unge,  der  alle 
forstod  at  opføre  sig  fair,  både  som 
deltagere  og  som  tilskuere. 

E.  Hall. 


Kurt,  Bettina  og  Gitte  med  deres  im- 
ponerende avis-slot. 

»Mormon-billede« 


I  en  artikel  af  byhistorikeren  Over- 
lærer Svend  B.  Olesen  i  Aalborg,  kan 
man  læse  følgende  om  »Mormonhul- 
let«. 

Vandhullet  blev  brugt  til  at  døbe 
og  indvie  de  første  mormoner  i  Nord- 
jylland. Men  ellers  havde  stedet  en 
ilde  klang.  Rakkerne  holdt  til  her  og 
lod  hunde  og  katte  drukne  i  hullet.  En 


lidet  afholdt  natvægter  blev  en  nyt- 
årsaften pågrebet  af  nogle  borgere  og 
kastet  i  »Fandens  Ølkar«  (som  det 
også  kaldtes),  hvor  mere  besindige 
først  i  sidste  øjeblik  fik  ham  reddet.  * 

Aalborg  Stiftidende 
22.  jan.  1963. 


»Mormon-billede«  fra  »Meldgaard«  i  Stårup  ved  Højslev.  Gården  ejes  i  dag  (1984)  af 
Christian  Thomassen. 

Fra  venstre  ses  mormon-prædikanten  S. H. Chipman  fra  Valdemarsgade  2,  Ålborg, 
Christian  Thomassens  oldemor,  bedstemor  og  bedstefar  og  en  tjenestedreng. 
Billedet  er  formentlig  fra  omkr.  århundredskiftet.  Der  var  ingen  i  »Meldgaard«,  der  blev 
omvendt  til  mormonismen,  men  det  var  der  enkelte  andre  i  Stårup,  der  blev,  og  de 
døbtes  i  det  såkaldte  »Mormon-Hul«,  som  endnu  findes... 

Det  stod  i  Stjernen  for  50  år  siden 


/  / 

SØGER  LÆRDOM  VEO  LÆSNING  OG  VED  TRQ 


NUMMER  O 


1.  MARTS  1934 


83.  AARGANG 


DEN  DANSKE  MISSION. 


GREXSKOXFl^RENCERNE  AFSLUTTCDE. 

Der  har  i  den  sidste  Maanedstid  være  afholdt  Grenskonfe- 
rencei'  i  alle  Missionens  Grene.  Disse  Grenskonferencer  er  jo 
ikke  al'  saa  gammel  en  Cpi  indelse,  idet  det  ikke  er  mere  end 
ca.  3  Aai-  siden,  de  paabegyndtes.  Konferencerne  i  Aar  har 
været  ualmindelig  velbesogte.  Programmet  har  bestaaet  af: 
Præstedomsinode  om  Morgenen,  Sondagsskole  som  sædvan- 
lig og  offentlig  Mode  om  Aftenen.  Mandag  Aflen  blev  Grens- 
moderne  afh'oldt,  hvor  der  bl.  a.  var  Demonstration  af  Minde- 
bogen og  L>sbilledei  fra  Salt  Lake  Tempel. 

Vi  véd  alle,  at  Missionærstyrken  er  blevet  formindsket  i 
ganske  betydelig  Grad,  hvorfor  næsten  alle  Grene  er  i  Hæn- 
derne paa  lokale  Mænd.  Vi  bringer  her  en  fuldstændig  Liste 
over  de  foiskellige  Grensforstanderskaber: 

Aalborg:       Valdemar  Gerlach,  Grensforstander. 
Jens  C.  Olsen,  1.  Raadgiver. 
Carlo  Leth,  2.  Raadgiver. 
Emil  A.  Sandberg,  GrenssekretæT. 

Aarhus:        Arthur  V.  Haun,  Grensforstander. 

Svend  Jensen,  1.  Raadgiver. 

Louis  A.  Nielsen,  2.  Raadgiver. 

Tage  Lund  Andersen,  Grenssekretær. 
Esbjerg:        Jens  Christiansen,  Grensfor tander. 

Otto  Jacobsen,  1.  Raadgiver. 

Thorvald  Christiansen,  2.  Raadgiver. 

N.  C.  H.  Lovendahl,  Grenssekretær. 
Kobenhavn:  Jens  P.  Hansen,  Grensforstander. 

Chr.  Madsen,  1.  Raadgiver. 

Enoch  Andersen,  2.  Raadgiver. 

Richard  Gregersen,  Grenssekretær. 
Randers:       Marius  Paulsen,  Grensforstander. 

Jens  Christensen,  1.  Raadgiver. 

Frederik  Frandsen,  2.  Raadgiver. 

Enevold  Nielsen  Grenssekretær. 
Silkeborg:  l^niil  Thomsen,  Giensforslander. 
Sonderborg:  Jes  Jessen,  Grensforstander. 

Vi  er  glade  for.  at  disse  Brodre  har  været  villige  til  at  paa- 
tage sig  de  forskellige  Stillinger,  og  vi  sætter  stor  Pris  paa 
deres  gode  Arbejde,  som  vi  er  forvisset  om  vil  blive  til  Gavn 
for  hele  Missionen.  Vi  beder,  at  Gud  vil  velsigne  disse  vore 
lirodre  i  disse  ansvarsfulde  Stillinger. 

Holger  M.  Larsen, 
Missionspræsident. 

DØDSFALD  I  AARHUS  GREN. 

Soster  Rudolf ine  Marie  Sorensen  døde  den  3.  Januar  1934. 
Hun  har  vært  Medlem  af  Kirken  i  ca.  2^/2  Aar,  idet  hun  blev 
dobt  den  25.  Oktober  1931.  Soster  Sorensen  har  været  Moder 
til  20  Born. 


